พระราชบัญญัติระเบียบบริหารราชการเมืองพัทยา พ.ศ. 2521พระราชบัญญัติ ระเบียบบริหารราชการเมืองพัทยา พ.ศ. ๒๕๒๑ภูมิพลอดุลยเดช ป.ร. ให้ไว้ ณ วันที่ ๑๔ ตุลาคม พ.ศ. ๒๕๒๑ เป็นปีที่ ๓๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยระเบียบบริหารราชการเมืองพัทยา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติระเบียบบริหารราชการเมืองพัทยา พ.ศ. ๒๕๒๑"มาตรา 2 มาตรา ๒ พระราชบัญญัตินี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา 3 มาตรา ๓ บรรดาบทกฎหมาย กฎ ข้อบังคับ ระเบียบ และคำสั่งอื่นในส่วนที่ได้บัญญัติไว้แล้วในพระราชบัญญัตินี้ หรือซึ่งขัดหรือแย้งกับบทแห่งพระราชบัญญัตินี้ ให้ใช้พระราชบัญญัตินี้แทนมาตรา 4 มาตรา ๔ บทบัญญัติแห่งกฎหมาย กฎ ข้อบังคับ ระเบียบ หรือคำสั่งใดที่อ้างถึงเทศบาลหรือสุขาภิบาลนาเกลือ ให้ถือว่าบทบัญญัติแห่งกฎหมาย กฎ ข้อบังคับ ระเบียบหรือคำสั่งนั้นอ้างถึงเมืองพัทยาตามพระราชบัญญัตินี้ หรือที่อ้างถึงนายกเทศมนตรี คณะเทศมนตรี หรือประธานกรรมการหรือคณะกรรมการสุขาภิบาลนาเกลือมาตรา 4 ให้ถือว่าอ้างถึงปลัดเมืองพัทยา แล้วแต่กรณี ทั้งนี้ เท่าที่ไม่ขัดหรือแย้งกับบทแห่งพระราชบัญญัตินี้มาตรา 5 มาตรา ๕ ในพระราชบัญญัตินี้ "สมาชิก" หมายความว่า สมาชิกสภาเมืองพัทยา "การเลือกตั้งทั่วไป" หมายความว่า การเลือกตั้งสมาชิกเท่าที่พึงเลือกตั้งทั้งหมดของสภาเมืองพัทยาในวาระเดียวกัน "ข้อบัญญัติ" หมายความว่า ข้อบัญญัติเมืองพัทยา "ผู้ว่าราชการจังหวัด" หมายความว่า ผู้ว่าราชการจังหวัดชลบุรี "รัฐมนตรี"มาตรา 5 หมายความว่า รัฐมนตรีผู้รักษาการตามพระราชบัญญัตินี้มาตรา 6 มาตรา ๖ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ และให้มีอำนาจออกระเบียบ ข้อบังคับ หรือประกาศเพื่อปฏิบัติการตามพระราชบัญญัตินี้มาตรา 1 หมวด ๑ การจัดตั้งเมืองพัทยามาตรา 7 มาตรา ๗ ให้ยุบเลิกสุขาภิบาลนาเกลือ และจัดตั้งเป็นเมืองพัทยา ให้เมืองพัทยามีฐานะเป็นนิติบุคคลและเป็นราชการบริหารส่วนท้องถิ่น มีอาณาเขตตามแผนที่ท้ายพระราชบัญญัตินี้ การแก้ไขเปลี่ยนแปลงเขตเมืองพัทยาให้ตราเป็นพระราชกฤษฎีกามาตรา 2 หมวด ๒ การบริหารเมืองพัทยามาตรา 8 มาตรา ๘ การบริหารเมืองพัทยาประกอบด้วย (๑) สภาเมืองพัทยา (๒) ปลัดเมืองพัทยามาตรา 1 ส่วนที่ ๑ สภาเมืองพัทยามาตรา 9 มาตรา ๙ สภาเมืองพัทยาประกอบด้วยสมาชิก ๒ ประเภท คือ (๑) ประเภทที่หนึ่ง ได้แก่ สมาชิกซึ่งได้รับการเลือกตั้งตามพระราชบัญญัตินี้เก้าคน (๒) ประเภทที่สอง ได้แก่ สมาชิกซึ่งรัฐมนตรีแต่งตั้งแปดคนมาตรา 10 มาตรา ๑๐ ผู้มีสิทธิเลือกตั้งสมาชิกต้องเป็นผู้มีคุณสมบัติตามมาตรา ๑๑ (๑) และ (๓) ในวันเลือกตั้ง ส่วนการประกาศรายชื่อผู้มีสิทธิเลือกตั้ง ให้เป็นไปตามระเบียบที่กระทรวงมหาดไทยกำหนดมาตรา 11 มาตรา ๑๑ บุคคลดังต่อไปนี้ เป็นผู้มีสิทธิเลือกตั้ง (๑) มีสัญชาติไทยโดยการเกิด แต่บุคคลผู้มีสัญชาติไทยซึ่งบิดาเป็นคนต่างด้าว ต้องมีคุณสมบัติตามมาตรา ๑๒ อีกด้วย (๒) มีอายุไม่ต่ำกว่ายี่สิบปีบริบูรณ์ในวันที่ ๑ มกราคม ของปีที่มีการเลือกตั้ง และ (๓)มาตรา 11 มีชื่ออยู่ในทะเบียนบ้านในเขตเมืองพัทยาเป็นเวลาติดต่อกันจนถึงวันเลือกตั้งไม่น้อยกว่าสามเดือน หรือได้เสียภาษีตามกฎหมายว่าด้วยภาษีโรงเรือนและที่ดิน หรือตามกฎหมายว่าด้วยภาษีบำรุงท้องที่ให้เมืองพัทยาในปีที่มีการเลือกตั้งหรือในปีก่อนที่มีการเลือกตั้งหนึ่งปีมาตรา 12 มาตรา ๑๒ บุคคลผู้มีสัญชาติไทยซึ่งบิดาเป็นคนต่างด้าวจะเป็นผู้มีสิทธิเลือกตั้ง ต้องมีคุณสมบัติอย่างใดอย่างหนึ่งดังต่อไปนี้ด้วย คือ (๑) สอบไล่ได้ไม่ต่ำกว่าระดับการศึกษาภาคบังคับ ตามกฎหมายที่ใช้อยู่ในขณะที่ผู้นั้นพ้นเกณฑ์การศึกษาภาคบังคับ (๒) รับหรือเคยรับราชการทหารตามกฎหมายว่าด้วยการรับราชการทหาร (๓)มาตรา 12 เป็นหรือเคยเป็นสมาชิกสภานิติบัญญัติแห่งรัฐ สมาชิกสภาจังหวัด สมาชิกสภากรุงเทพมหานคร สมาชิกสภาเทศบาล สมาชิกสภาเมืองพัทยา กรรมการสุขาภิบาล กรรมการสภาตำบล กำนัน หรือผู้ใหญ่บ้าน (๔) ตนเองหรือคู่สมรส เสียหรือเคยเสียภาษีรายได้บุคคลธรรมดาหรือภาษีโรงเรือนและที่ดิน หรือภาษีบำรุงท้องที่ตามกฎหมาย (๕)มาตรา 12 มีภูมิลำเนาอยู่ในราชอาณาจักรไทยติดต่อกันไม่น้อยกว่าสิบปีมาตรา 13 มาตรา ๑๓ บุคคลซึ่งมีลักษณะอย่างใดอย่างหนึ่งดังต่อไปนี้ในวันเลือกตั้งเป็นบุคคลต้องห้ามมิให้ใช้สิทธิเลือกตั้ง คือ (๑) วิกลจริตหรือจิตฟั่นเฟือนไม่สมประกอบ (๒) หูหนวกและเป็นใบ้ ซึ่งไม่สามารถอ่านและเขียนหนังสือได้ (๓) ภิกษุ สามเณร นักพรต หรือนักบวช (๔)มาตรา 13 ต้องคุมขังอยู่โดยหมายของศาลหรือโดยคำสั่งที่ชอบด้วยกฎหมาย (๕) อยู่ในระหว่างการเพิกถอนสิทธิเลือกตั้งโดยคำพิพากษามาตรา 14 มาตรา ๑๔ บุคคลดังต่อไปนี้ เป็นผู้มีสิทธิสมัครรับเลือกตั้ง (๑) มีสัญชาติไทยโดยการเกิด แต่บุคคลผู้มีสัญชาติไทยซึ่งบิดาเป็นคนต่างด้าวต้องมีคุณสมบัติตามมาตรา ๑๕ อีกด้วย (๒) มีอายุไม่ต่ำกว่ายี่สิบห้าปีบริบูรณ์ในวันเลือกตั้ง และ (๓)มาตรา 14 มีชื่ออยู่ในทะเบียนบ้านในเขตเมืองพัทยาเป็นเวลาติดต่อกันจนถึงวันสมัครรับเลือกตั้งไม่น้อยกว่าหกเดือน หรือได้เสียภาษีตามกฎหมายว่าด้วยภาษีโรงเรือนและที่ดินหรือตามกฎหมายว่าด้วยภาษีบำรุงท้องที่ให้เมืองพัทยา ในปีที่สมัครหรือในปีก่อนปีที่สมัครหนึ่งปีมาตรา 15 มาตรา ๑๕ บุคคลผู้มีสัญชาติไทยซึ่งบิดาเป็นคนต่างด้าวจะเป็นผู้สมัครได้ ต้องมีคุณสมบัติตามมาตรา ๑๒ และมีคุณสมบัติอย่างใดอย่างหนึ่งดังต่อไปนี้ด้วย คือ (๑) เป็นผู้ได้เข้าเรียนอยู่ในโรงเรียนตามกำหนดเวลา และสอบไล่ได้ไม่ต่ำกว่าระดับมัธยมศึกษาตอนปลายตามหลักสูตรของกระทรวงศึกษาธิการ หรือตามแผนการศึกษาของชาติมาตรา 15 หรือได้เข้าเรียนอยู่ในโรงเรียนหรือสถาบันการศึกษาอื่นในประเทศตามกำหนดเวลามาโดยตลอดจนมีความรู้ตามที่กระทรวงศึกษาธิการเทียบเท่าหรือรับรองว่าเทียบได้ไม่ต่ำกว่าระดับมัธยมศึกษาตอนปลายตามหลักสูตรของกระทรวงศึกษาธิการ หรือตามแผนการศึกษาของชาติ (๒)มาตรา 15 ได้เข้าศึกษาในมหาวิทยาลัยหรือสถาบันการศึกษาชั้นสูงในประเทศตามหลักสูตร จนเป็นผู้สอบไล่ได้ไม่ต่ำกว่าชั้นปริญญาตรีหรือเทียบเท่ามาตรา 16 มาตรา ๑๖ (ยกเลิก)มาตรา 17 มาตรา ๑๗ บุคคลซึ่งมีลักษณะอย่างใดอย่างหนึ่งดังต่อไปนี้ เป็นบุคคลต้องห้ามมิให้ใช้สิทธิสมัครรับเลือกตั้งเป็นสมาชิก คือ (๑) เป็นบุคคลซึ่งมีลักษณะต้องห้ามมิให้ใช้สิทธิเลือกตั้งตามมาตรา ๑๓ (๑) (๒) (๓) และ (๕) (๒) ติดยาเสพติดให้โทษ (๓) เป็นบุคคลล้มละลายซึ่งศาลยังไม่สั่งให้พ้นจากคดี (๔)มาตรา 17 ต้องคำพิพากษาหรือคำสั่งที่ชอบด้วยกฎหมายให้จำคุกและถูกคุมขังอยู่โดยหมายของศาลหรือโดยคำสั่งนั้น (๕) เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันเลือกตั้ง เว้นแต่ในความผิดอันได้กระทำโดยประมาท (๖) เป็นผู้ได้รับการเลือกตั้งมาตรา 17 หรือสมัครรับเลือกตั้งเป็นสมาชิกสภาซึ่งมีหน้าที่ในทางนิติบัญญัติ หรือสมาชิกสภาท้องถิ่นอื่นในขณะเดียวกัน (๗) เป็นข้าราชการซึ่งมีตำแหน่งหรือเงินเดือนประจำ (๘) เป็นพนักงานหรือลูกจ้างของทางราชการไม่ว่าจะเป็นราชการบริหารส่วนกลาง ราชการบริหารส่วนภูมิภาค หรือราชการบริหารส่วนท้องถิ่นมาตรา 17 พนักงานหรือลูกจ้างของรัฐวิสาหกิจหรือการพาณิชย์ของราชการบริหารส่วนท้องถิ่น (๙) เป็นบุคคลซึ่งทางราชการ องค์การของรัฐ หรือรัฐวิสาหกิจไล่ออก ปลดออก หรือให้ออก หรือเลิกจ้างเพราะทุจริตต่อหน้าที่ นับแต่วันที่ถูกไล่ออก ปลดออก ให้ออก หรือเลิกจ้าง แล้วแต่กรณี ถึงวันสมัครรับเลือกตั้งยังไม่ครบแปดปี (๑๐)มาตรา 17 เคยเป็นสมาชิกซึ่งต้องออกจากตำแหน่งตามมาตรา ๒๘ (๗) หรือ (๘) ถึงวันสมัครรับเลือกตั้งยังไม่ครบแปดปี (๑๑) เคยเป็นสมาชิกสภาซึ่งมีหน้าที่ในทางนิติบัญญัติหรือสมาชิกสภาท้องถิ่นซึ่งถูกสั่งให้พ้นจากตำแหน่ง เพราะปฏิบัติการอันฝ่าฝืนต่อความสงบเรียบร้อยของประชาชนมาตรา 17 ละเลยไม่ปฏิบัติตามหรือปฏิบัติการอันไม่ชอบด้วยอำนาจหน้าที่ หรือมีความประพฤติในทางที่จะนำมาซึ่งความเสื่อมเสียแก่เกียรติศักดิ์ของตำแหน่งหรือแก่ท้องถิ่น หรือแก่ราชการ ถึงวันสมัครรับเลือกตั้งยังไม่ครบแปดปีมาตรา 18 มาตรา ๑๘ การเลือกตั้งสมาชิกให้กระทำโดยใช้วิธีออกเสียงลงคะแนนโดยตรงและลับ หลักเกณฑ์และวิธีการสมัครรับเลือกตั้งและการเลือกตั้งให้เป็นไปตามระเบียบที่กระทรวงมหาดไทยกำหนดมาตรา 19 มาตรา ๑๙ ให้รัฐมนตรีแต่งตั้งสมาชิกประเภทที่สองจำนวนแปดคน ในวันเลือกตั้งสมาชิกประเภทที่หนึ่ง โดยแต่งตั้งจากบุคคลในสาขาอาชีพต่าง ๆ กันจำนวนสี่คน และผู้แทนหน่วยราชการที่เกี่ยวข้องกับเมืองพัทยาจำนวนสี่คน สมาชิกประเภทที่สองต้องมีคุณสมบัติตามมาตรา ๑๔ (๑) (๒) และ (๔) และไม่มีลักษณะต้องห้ามตามมาตรา ๑๗ (๑)มาตรา 19 (๒) (๓) (๔) (๕) (๖) (๙) (๑๐) หรือ (๑๑)มาตรา 20 มาตรา ๒๐ อายุของสภาเมืองพัทยามีกำหนดคราวละสี่ปีนับแต่วันเลือกตั้งทั่วไปมาตรา 21 มาตรา ๒๑ ภายใต้บังคับมาตรา ๒๘ สมาชิกภาพของสมาชิกเริ่มแต่วันเลือกตั้งหรือวันที่ได้รับการแต่งตั้ง แล้วแต่กรณี และสิ้นสุดลงตามอายุของสภาเมืองพัทยามาตรา 22 มาตรา ๒๒ เมื่ออายุของสภาเมืองพัทยาสิ้นสุดลง ให้ผู้ว่าราชการจังหวัดประกาศให้มีการเลือกตั้งสมาชิกประเภทที่หนึ่งใหม่ภายในสองเดือนนับแต่วันที่อายุของสภาเมืองพัทยาสิ้นสุดลงมาตรา 23 มาตรา ๒๓ รัฐมนตรีโดยคำแนะนำของผู้ว่าราชการจังหวัด มีอำนาจยุบสภาเมืองพัทยา เพื่อให้มีการเลือกตั้งและแต่งตั้งสมาชิกใหม่ ในคำสั่งยุบสภาเมืองพัทยานั้น ต้องแสดงเหตุผลและกำหนดวันเลือกตั้งและแต่งตั้งสมาชิกใหม่ภายในสามเดือน การยุบสภาเมืองพัทยาจะกระทำได้เพียงครั้งเดียวในเหตุการณ์เดียวกันมาตรา 24 มาตรา ๒๔ ในกรณีที่ตำแหน่งสมาชิกประเภทที่หนึ่งว่างลง เพราะสมาชิกภาพของสมาชิกสิ้นสุดลงด้วยเหตุใดเหตุหนึ่งตามมาตรา ๒๘ (๒) (๓) (๔) (๕) (๖) (๗) หรือ (๘) ให้เลือกตั้งสมาชิกขึ้นแทนภายในสามเดือน เว้นแต่เมื่อได้ประกาศกำหนดวันเลือกตั้งสมาชิกขึ้นแทนแล้วมาตรา 24 ปรากฏว่ามีตำแหน่งสมาชิกประเภทที่หนึ่งว่างลงอีกในระหว่างนั้น ก็ให้ทำการเลือกตั้งแทนในวาระเดียวกัน ถ้าตำแหน่งสมาชิกประเภทที่หนึ่งว่างลงก่อนถึงกำหนดออกตามวาระไม่เกินหกเดือน จะไม่เลือกตั้งสมาชิกขึ้นแทนตำแหน่งที่ว่างนั้นก็ได้ สำหรับในกรณีที่ตำแหน่งสมาชิกประเภทที่สองว่างลงมาตรา 24 เพราะสมาชิกภาพของสมาชิกสิ้นสุดลงด้วยเหตุใดเหตุหนึ่งตามมาตรา ๒๘ (๒) (๓) (๔) (๕) (๖) (๗) (๘) หรือ (๙) ให้แต่งตั้งสมาชิกแทนในตำแหน่งที่ว่างภายในหนึ่งเดือน สมาชิกภาพของสมาชิกที่ได้รับเลือกตั้งหรือแต่งตั้งตามมาตรานี้ อยู่ในตำแหน่งเท่าระยะเวลาของสมาชิกที่ตนได้รับเลือกตั้ง หรือแต่งตั้งแทนมาตรา 25 มาตรา ๒๕ ก่อนเข้ารับหน้าที่ สมาชิกต้องปฏิญาณตนในที่ประชุมสภาเมืองพัทยาด้วยถ้อยคำดังต่อไปนี้ "ข้าพเจ้า (ชื่อผู้ปฏิญาณ) ขอปฏิญาณว่า ข้าพเจ้าจะปฏิบัติหน้าที่ด้วยความซื่อสัตย์สุจริต ตามความเห็นของข้าพเจ้าโดยบริสุทธิ์ใจ ทั้งนี้ เพื่อประโยชน์ของส่วนรวม"มาตรา 26 มาตรา ๒๖ สมาชิกเป็นผู้แทนของประชาชนในเขตเมืองพัทยาและต้องปฏิบัติหน้าที่ตามความเห็นของตนโดยบริสุทธิ์ใจ ไม่อยู่ในความผูกมัดแห่งอาณัติมอบหมายใด ๆมาตรา 27 มาตรา ๒๗ สมาชิกประเภทที่หนึ่ง ต้องไม่ดำรงตำแหน่งหรือหน้าที่อื่นใดในหน่วยราชการ หน่วยงานของรัฐ รัฐวิสาหกิจ หรือการพาณิชย์ของเมืองพัทยา หรือบริษัทซึ่งเมืองพัทยาถือหุ้น หรือดำรงตำแหน่งสมาชิกสภาท้องถิ่นหรือพนักงานท้องถิ่นมาตรา 28 มาตรา ๒๘ สมาชิกภาพของสมาชิกสิ้นสุดลงด้วยเหตุใดเหตุหนึ่ง ดังต่อไปนี้ (๑) ถึงคราวออกตามอายุของสภาหรือมีการยุบสภาเมืองพัทยา (๒) ตาย (๓) ลาออก โดยยื่นใบลาออกต่อผู้ว่าราชการจังหวัด (๔) ขาดคุณสมบัติตามมาตรา ๑๔ เว้นแต่สมาชิกประเภทที่สอง มิให้นำมาตรา ๑๔ (๓) มาใช้บังคับ (๕) มีลักษณะต้องห้ามตามมาตรา ๑๗มาตรา 28 เว้นแต่สมาชิกประเภทที่สอง มิให้นำมาตรา ๑๗ (๗) และ (๘) มาใช้บังคับ (๖) กระทำการอันต้องห้ามตามมาตรา ๒๗ (๗) สภาเมืองพัทยามีมติให้ออกเพราะเห็นว่ามีความประพฤติในทางที่จะนำมาซึ่งความเสื่อมเสียแก่เมืองพัทยามาตรา 28 โดยมีสมาชิกไม่น้อยกว่าหกคนเข้าชื่อเสนอญัตติให้สภาเมืองพัทยาพิจารณาและมติในข้อนี้ต้องมีสมาชิกไม่น้อยกว่าสิบเอ็ดคนเห็นชอบด้วยกับญัตติดังกล่าว ทั้งนี้ ให้มีผลตั้งแต่วันที่สภาเมืองพัทยามีมติ (๘) ไม่มาประชุมสภาเมืองพัทยาสามครั้งติดต่อกันโดยไม่มีเหตุอันสมควรมาตรา 28 ในการนี้ให้นายกเมืองพัทยารายงานผู้ว่าราชการจังหวัดเพื่อสั่งให้พ้นจากตำแหน่ง ทั้งนี้ ให้มีผลตั้งแต่วันที่ออกคำสั่ง (๙) สำหรับสมาชิกประเภทที่สองซึ่งแต่งตั้งจากผู้แทนหน่วยราชการที่เกี่ยวข้องกับเมืองพัทยา เมื่อพ้นจากตำแหน่งอันเป็นเหตุที่ได้รับการแต่งตั้งมาตรา 29 มาตรา ๒๙ ในกรณีที่มีข้อกล่าวหาว่าสมาชิกภาพของสมาชิกคนใดสิ้นสุดลงเพราะเหตุอย่างใดอย่างหนึ่งตามมาตรา ๒๘ (๔) (๕) หรือ (๖) ให้ผู้ว่าราชการจังหวัดแต่งตั้งคณะกรรมการเพื่อดำเนินการสอบสวน ถ้าคณะกรรมการรายงานว่า สมาชิกภาพของสมาชิกคนนั้นสิ้นสุดลงตามข้อกล่าวหานั้น และผู้ว่าราชการจังหวัดเห็นชอบด้วยมาตรา 29 ให้ผู้ว่าราชการจังหวัดมีคำสั่งให้พ้นจากตำแหน่ง สมาชิกซึ่งถูกสั่งให้พ้นจากตำแหน่งตามวรรคหนึ่ง มีสิทธิยื่นฟ้องต่อศาลปกครองเพื่อขอให้เพิกถอนคำสั่งได้ภายในสิบห้าวันนับแต่วันที่ได้รับคำสั่ง คำพิพากษาของศาลปกครองให้เป็นที่สุด ในระหว่างที่รอคำพิพากษาของศาลมาตรา 29 ให้ถือว่าสมาชิกภาพของสมาชิกซึ่งถูกสั่งให้พ้นจากตำแหน่งดังกล่าวสิ้นสุดลงชั่วคราวนับแต่วันที่ได้รับคำสั่งของผู้ว่าราชการจังหวัด แต่ให้ระงับการเลือกตั้งหรือแต่งตั้งสมาชิกแทนตำแหน่งที่ว่างจนกว่าศาลจะมีคำพิพากษา ถ้าศาลพิพากษาให้เป็นไปตามคำสั่งให้สมาชิกภาพของสมาชิกดังกล่าวเป็นอันสิ้นสุดลงโดยเด็ดขาดมาตรา 29 และให้ดำเนินการเลือกตั้งหรือแต่งตั้งสมาชิกแทน แล้วแต่กรณี ถ้าศาลพิพากษาเพิกถอนคำสั่ง ให้ถือว่าสมาชิกภาพของสมาชิกดังกล่าวไม่เคยได้สิ้นสุดลง ในกรณีที่สมาชิกซึ่งถูกสั่งให้พ้นจากตำแหน่งไม่ยื่นฟ้องต่อศาล ให้สมาชิกดังกล่าวพ้นจากตำแหน่งนับแต่วันที่ได้รับคำสั่งของผู้ว่าราชการจังหวัดมาตรา 29 วันที่ได้รับคำสั่งให้หมายถึงวันที่สมาชิกลงนามรับทราบคำสั่ง หรือวันที่ครบกำหนดสิบห้าวันนับแต่วันที่ได้ปิดประกาศคำสั่งไว้โดยเปิดเผย ณ ศาลาว่าการเมืองพัทยามาตรา 30 มาตรา ๓๐ ภายในสิบห้าวันนับแต่วันเลือกตั้งทั่วไป ให้ผู้ว่าราชการจังหวัดเรียกประชุมสภาเมืองพัทยาครั้งแรก การประชุมสภาเมืองพัทยาให้เป็นไปตามข้อบังคับที่กระทรวงมหาดไทยกำหนดมาตรา 31 มาตรา ๓๑ ให้สภาเมืองพัทยาประชุมอย่างน้อยเดือนละหนึ่งครั้ง แต่ถ้ามีความจำเป็นจะงดการประชุมในแต่ละเดือนก็ให้กระทำได้ วันประชุมหรือการงดประชุมให้สภาเมืองพัทยากำหนดมาตรา 32 มาตรา ๓๒ ในการประชุมครั้งแรกภายหลังวันเลือกตั้งทั่วไป ให้สภาเมืองพัทยาเลือกสมาชิกคนหนึ่งเป็นนายกเมืองพัทยามาตรา 33 มาตรา ๓๓ เมื่อสภาเมืองพัทยาเลือกสมาชิกคนใดเป็นนายกเมืองพัทยาแล้ว ให้ผู้ว่าราชการจังหวัดประกาศผลการเลือกนั้นให้ประชาชนทราบ ณ ศาลาว่าการเมืองพัทยามาตรา 34 มาตรา ๓๔ นายกเมืองพัทยามีอำนาจและหน้าที่ดำเนินการให้เป็นไปตามกฎหมาย กฎ ระเบียบ ข้อบังคับของกระทรวงมหาดไทยและข้อบัญญัติ ทำหน้าที่เป็นประธานสภาเมืองพัทยา ตลอดจนเป็นผู้แทนและผู้นำของเมืองพัทยาในงานหรือพิธีการต่าง ๆมาตรา 35 มาตรา ๓๕ นายกเมืองพัทยาอยู่ในตำแหน่งคราวละสองปีนับแต่วันที่ได้รับเลือก แต่อาจได้รับเลือกใหม่ได้ ในกรณีที่นายกเมืองพัทยาพ้นจากตำแหน่งตามวรรคหนึ่ง ให้สภาเมืองพัทยาเลือกนายกเมืองพัทยาใหม่ภายในสิบห้าวัน นับแต่วันซึ่งพ้นจากตำแหน่งตามวาระ นายกเมืองพัทยาซึ่งพ้นจากตำแหน่งตามวาระมาตรา 35 ยังคงต้องปฏิบัติหน้าที่ในตำแหน่งนายกเมืองพัทยาต่อไปจนกว่าจะได้มีการเลือกนายกเมืองพัทยาใหม่มาตรา 36 มาตรา ๓๖ นอกจากการพ้นจากตำแหน่งตามวาระตามมาตรา ๓๕ วรรคหนึ่ง นายกเมืองพัทยาพ้นจากตำแหน่ง เมื่อ (๑) ขาดจากสมาชิกภาพตามมาตรา ๒๘ (๒) ลาออกจากตำแหน่ง โดยยื่นใบลาออกต่อผู้ว่าราชการจังหวัด (๓) สมาชิกไม่น้อยกว่าหกคนเข้าชื่อเสนอญัตติให้สภาเมืองพัทยาเลือกนายกเมืองพัทยาใหม่มาตรา 36 และสภาเมืองพัทยามีมติเห็นชอบในญัตตินี้ด้วยคะแนนเสียงไม่น้อยกว่าสิบเอ็ดเสียง (๔) รัฐมนตรีมีคำสั่งให้ออกจากตำแหน่ง โดยเห็นว่ามีความประพฤติในทางที่จะนำมาซึ่งความเสื่อมเสียแก่เกียรติศักดิ์ของตำแหน่งและหน้าที่มาตรา 37 มาตรา ๓๗ ในกรณีที่ตำแหน่งนายกเมืองพัทยาว่างลงตามมาตรา ๓๖ ให้สภาเมืองพัทยาเลือกสมาชิกเพื่อดำรงตำแหน่งที่ว่างแทน ภายในสิบห้าวันนับแต่วันที่ตำแหน่งว่างลง แต่ให้นายกเมืองพัทยาซึ่งได้รับเลือกใหม่อยู่ในตำแหน่งได้เพียงเท่ากำหนดเวลาของผู้ซึ่งตนแทน ในระหว่างที่ยังไม่มีการเลือกนายกเมืองพัทยาตามวรรคหนึ่งมาตรา 37 ให้สมาชิกประเภทที่หนึ่งซึ่งมีอายุสูงสุดปฏิบัติหน้าที่แทนนายกเมืองพัทยามาตรา 38 มาตรา ๓๘ นายกเมืองพัทยาเป็นผู้เรียกประชุมสภาเมืองพัทยา ในกรณีที่นายกเมืองพัทยาไม่เรียกประชุมตามวรรคหนึ่ง ให้ผู้ว่าราชการจังหวัดเป็นผู้เรียกประชุมสภาเมืองพัทยามาตรา 39 มาตรา ๓๙ เมื่อมีกรณีจำเป็นและเพื่อประโยชน์แห่งเมืองพัทยา ปลัดเมืองพัทยาหรือสมาชิกไม่น้อยกว่าหกคน อาจทำคำร้องยื่นต่อนายกเมืองพัทยาขอให้เรียกประชุมสภาเมืองพัทยา และให้นายกเมืองพัทยาเรียกประชุมโดยกำหนดวันประชุมภายในเจ็ดวันนับแต่วันได้รับคำร้องมาตรา 40 มาตรา ๔๐ ในการประชุมสภาเมืองพัทยาทุกคราว ต้องมีสมาชิกมาประชุมไม่น้อยกว่ากึ่งหนึ่งของจำนวนสมาชิกทั้งหมด จึงจะเป็นองค์ประชุม ปลัดเมืองพัทยาเป็นเลขานุการสภาเมืองพัทยา ปลัดเมืองพัทยา รองปลัดเมืองพัทยา และพนักงานเมืองพัทยาซึ่งปลัดเมืองพัทยาเห็นควร มีหน้าที่เข้าประชุมสภาเมืองพัทยามาตรา 40 และมีสิทธิแถลงข้อเท็จจริงตลอดจนแสดงความคิดเห็นเกี่ยวกับการงานในหน้าที่ต่อที่ประชุม แต่ไม่มีสิทธิออกเสียงลงคะแนนมาตรา 41 มาตรา ๔๑ การลงมติวินิจฉัยข้อปรึกษา ให้ถือเสียงข้างมากเป็นเกณฑ์ เว้นแต่ที่มีบัญญัติไว้เป็นอย่างอื่นในพระราชบัญญัตินี้ หรือในข้อบังคับว่าด้วยการประชุมสภาเมืองพัทยา สมาชิกคนหนึ่งมีเสียงหนึ่งในการออกเสียงลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดมาตรา 42 มาตรา ๔๒ ห้ามมิให้สภาเมืองพัทยาประชุมปรึกษาหารือในเรื่องนอกเหนืออำนาจหน้าที่หรือเรื่องที่ฝ่าฝืนกฎหมายมาตรา 43 มาตรา ๔๓ การประชุมสภาเมืองพัทยาต้องกระทำโดยเปิดเผยตามลักษณะที่ได้กำหนดไว้ในข้อบังคับว่าด้วยการประชุมสภาเมืองพัทยาแต่ถ้าสมาชิกไม่น้อยกว่าหกคนร้องขอให้ประชุมลับ ก็ให้ประชุมลับได้มาตรา 44 มาตรา ๔๔ สภาเมืองพัทยามีอำนาจ (๑) วางนโยบายและอนุมัติแผน เพื่อเป็นแนวทางในการบริหารกิจการเมืองพัทยา (๒) พิจารณาและอนุมัติร่างข้อบัญญัติ (๓) แต่งตั้งสมาชิกเป็นคณะกรรมการสามัญ และแต่งตั้งบุคคลซึ่งเป็นสมาชิกหรือมิได้เป็นสมาชิกเป็นคณะกรรมการวิสามัญ เพื่อกระทำกิจการหรือพิจารณาสอบสวนหรือศึกษาเรื่องใด ๆมาตรา 44 อันอยู่ในอำนาจหน้าที่ของสภาเมืองพัทยา แล้วรายงานต่อสภาหรือเพื่อให้คำแนะนำแก่สภาเมืองพัทยาหรือปลัดเมืองพัทยา แล้วแต่กรณี (๔) ควบคุมการปฏิบัติราชการของปลัดเมืองพัทยา ให้เป็นไปตามกฎหมาย กฎ ระเบียบ ข้อบังคับของกระทรวงมหาดไทย ข้อบัญญัติ นโยบายและแผนมาตรา 45 มาตรา ๔๕ ในการประชุมคณะกรรมการตามมาตรา ๔๔ (๓) ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม และให้นำมาตรา ๔๐ วรรคสาม และมาตรา ๔๑ มาใช้บังคับโดยอนุโลมมาตรา 46 มาตรา ๔๖ คณะกรรมการตามมาตรา ๔๔ (๓) ย่อมสิ้นสภาพหลังจากที่ได้ปฏิบัติงานที่ได้รับมอบหมาย และเสนอรายงานต่อสภาเมืองพัทยาแล้ว แต่ทั้งนี้ไม่เกินหนึ่งปีนับแต่วันที่ได้รับการแต่งตั้งมาตรา 47 มาตรา ๔๗ ให้นายกเมืองพัทยา สมาชิกและกรรมการ ได้รับเงินประจำตำแหน่ง เงินค่าเบี้ยประชุม และเงินตอบแทนอื่น ตามระเบียบที่กระทรวงมหาดไทยกำหนดมาตรา 2 ส่วนที่ ๒ ปลัดเมืองพัทยาและรองปลัดเมืองพัทยามาตรา 48 มาตรา ๔๘ เมืองพัทยามีปลัดเมืองพัทยาคนหนึ่งทำหน้าที่บริหารกิจการเมืองพัทยาให้เป็นไปตามนโยบายของสภาเมืองพัทยา และจะมีรองปลัดเมืองพัทยาจำนวนไม่เกินสองคนทำหน้าที่ช่วยปลัดเมืองพัทยาบริหารกิจการเมืองพัทยาตามที่ปลัดเมืองพัทยามอบหมายก็ได้มาตรา 49 มาตรา ๔๙ ให้นายกเมืองพัทยาเสนอชื่อผู้ซึ่งมิได้เป็นสมาชิกสภาเมืองพัทยาและมีคุณสมบัติตามมาตรา ๕๑ และไม่มีลักษณะต้องห้ามตามมาตรา ๕๒ อย่างน้อยสองคนแต่ไม่เกินสามคน เพื่อให้สภาเมืองพัทยาให้ความเห็นชอบในการแต่งตั้งเป็นปลัดเมืองพัทยามาตรา 49 ให้ปลัดเมืองพัทยาเป็นผู้แต่งตั้งรองปลัดเมืองพัทยาจากผู้ซึ่งมีคุณสมบัติตามมาตรา ๕๑ และไม่มีลักษณะต้องห้ามตามมาตรา ๕๒มาตรา 50 มาตรา ๕๐ ภายใต้บังคับมาตรา ๔๙ การดำรงตำแหน่ง การพ้นจากตำแหน่งและการกำหนดเงื่อนไขอื่นในการทำงานในหน้าที่ปลัดเมืองพัทยาและรองปลัดเมืองพัทยา ให้เป็นไปตามแบบสัญญาจ้างที่กระทรวงมหาดไทยกำหนด และให้มีอายุการจ้างคราวละสี่ปี ในการว่าจ้างปลัดเมืองพัทยา ให้นายกเมืองพัทยาเป็นคู่สัญญาในนามของเมืองพัทยามาตรา 50 ในการว่าจ้างรองปลัดเมืองพัทยา ให้ปลัดเมืองพัทยาเป็นคู่สัญญาในนามของเมืองพัทยา ให้ปลัดเมืองพัทยาและรองปลัดเมืองพัทยาได้รับเงินค่าจ้าง ค่าตอบแทนและเงินอื่น ๆ ตามที่สภาเมืองพัทยากำหนด ทั้งนี้ ไม่เกินบัญชีอัตราเงินค่าจ้าง ค่าตอบแทน และเงินอื่น ๆ ที่กระทรวงมหาดไทยกำหนดมาตรา 51 มาตรา ๕๑ ปลัดเมืองพัทยาและรองปลัดเมืองพัทยาต้องมีสัญชาติไทยตามกฎหมาย มีอายุไม่ต่ำกว่ายี่สิบห้าปีบริบูรณ์ และมีคุณวุฒิไม่ต่ำกว่าปริญญาตรีหรือเทียบเท่า และต้องมีคุณสมบัติอย่างใดอย่างหนึ่งดังต่อไปนี้ (๑) ถ้าเป็นข้าราชการหรือพนักงานส่วนท้องถิ่น ต้องเคยดำรงตำแหน่งไม่ต่ำกว่าระดับ ๖มาตรา 51 หรือเทียบเท่าตามกฎหมายว่าด้วยระเบียบข้าราชการพลเรือน หรือกฎหมายว่าด้วยระเบียบพนักงานส่วนท้องถิ่น แล้วแต่กรณี มาแล้วไม่น้อยกว่าสามปี (๒) ถ้าเป็นพนักงานในองค์การของรัฐหรือรัฐวิสาหกิจ ต้องเคยดำรงตำแหน่งซึ่งมีอัตราเงินเดือนไม่ต่ำกว่าระดับ ๖ ตามกฎหมายว่าด้วยระเบียบข้าราชการพลเรือนมาแล้วไม่น้อยกว่าห้าปีมาตรา 51 (๓) เคยเป็นผู้ดำรงตำแหน่งระดับบริหารของห้างหุ้นส่วนหรือบริษัท ซึ่งเป็นนิติบุคคลที่มีพนักงานและลูกจ้างอยู่ในความรับผิดชอบไม่น้อยกว่าหนึ่งร้อยคนหรือมีทุนชำระแล้วไม่น้อยกว่าสิบล้านบาท หรือมีเงินทุนหมุนเวียนอยู่ในความรับผิดชอบไม่น้อยกว่าห้าสิบล้านบาทมาแล้วไม่น้อยกว่าห้าปีมาตรา 52 มาตรา ๕๒ ปลัดเมืองพัทยาและรองปลัดเมืองพัทยาต้องไม่มีลักษณะต้องห้ามอย่างใดอย่างหนึ่งดังต่อไปนี้ (๑) ติดยาเสพติดให้โทษ (๒) เป็นหรือเคยเป็นบุคคลล้มละลาย (๓) เคยต้องคำพิพากษาหรือคำสั่งที่ชอบด้วยกฎหมายถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ (๔) เคยถูกไล่ออกมาตรา 52 ปลดออก ให้ออก หรือเลิกจ้าง เพราะทุจริตต่อหน้าที่หรือหย่อนความสามารถ (๕) วิกลจริตหรือจิตฟั่นเฟือนไม่สมประกอบ (๖) เป็นภิกษุ สามเณร นักพรตหรือนักบวช (๗) ดำรงตำแหน่งหน้าที่อื่นใดในหน่วยราชการ หน่วยงานของรัฐ รัฐวิสาหกิจ หน่วยการปกครองท้องถิ่นมาตรา 52 ห้างหุ้นส่วนหรือบริษัทซึ่งเป็นนิติบุคคลหรือเป็นผู้ได้รับการเลือกตั้งเป็นสมาชิกสภา ซึ่งมีหน้าที่ในทางนิติบัญญัติ หรือสมาชิกสภาท้องถิ่น เว้นแต่ตำแหน่งที่ต้องดำรงตามกฎหมาย หรือตำแหน่งประธานกรรมการ หรือกรรมการของห้างหุ้นส่วนหรือบริษัทซึ่งเป็นนิติบุคคลที่เป็นการพาณิชย์ของเมืองพัทยามาตรา 52 หรือที่เมืองพัทยาถือหุ้น (๘) เป็นคู่สัญญากับเมืองพัทยาหรือเป็นผู้มีส่วนได้เสียในสัญญากับเมืองพัทยาหรือในกิจการที่กระทำให้แก่เมืองพัทยาอันเป็นการแสวงหาประโยชน์ไม่ว่าโดยทางตรงหรือทางอ้อม เว้นแต่การทำสัญญารับจ้างเป็นปลัดเมืองพัทยาหรือรองปลัดเมืองพัทยามาตรา 53 มาตรา ๕๓ ปลัดเมืองพัทยามีอำนาจหน้าที่ดังต่อไปนี้ (๑) ร่างแผนเพื่อเสนอสภาเมืองพัทยา (๒) บริหารกิจการตามนโยบายและแผนของสภาเมืองพัทยาตามมาตรา ๔๔ (๑) (๓) ร่างข้อบัญญัติงบประมาณและข้อบัญญัติอื่นเพื่อเสนอต่อสภาเมืองพัทยา (๔) ปฏิบัติตามกฎหมาย กฎ ระเบียบ และข้อบังคับของกระทรวงมหาดไทย และข้อบัญญัติ (๕)มาตรา 53 รวบรวมปัญหาในการบริหารราชการเมืองพัทยา พร้อมด้วยข้อเสนอแนะ เพื่อเสนอสภาเมืองพัทยา (๖) รายงานผลการปฏิบัติงานประจำปีของเมืองพัทยาต่อสภาเมืองพัทยา (๗) ปฏิบัติงานอื่นเพื่อให้เป็นไปตามวัตถุประสงค์ของพระราชบัญญัตินี้มาตรา 54 มาตรา ๕๔ ให้ปลัดเมืองพัทยาเป็นผู้ปกครองบังคับบัญชาพนักงานและลูกจ้างเมืองพัทยา และรับผิดชอบในการปฏิบัติราชการเมืองพัทยา เมื่อปลัดเมืองพัทยาไม่อยู่หรือไม่อาจปฏิบัติราชการได้ ให้รองปลัดเมืองพัทยาซึ่งได้รับมอบหมายจากปลัดเมืองพัทยาเป็นผู้รักษาราชการแทนมาตรา 54 ถ้ามิได้มีการมอบหมายไว้ให้รองปลัดเมืองพัทยาตามลำดับที่ปลัดเมืองพัทยาจัดไว้เป็นผู้รักษาราชการแทน ถ้าไม่มีรองปลัดเมืองพัทยาหรือมีแต่ไม่อาจปฏิบัติราชการได้ ให้ผู้ว่าราชการจังหวัดแต่งตั้งหัวหน้าส่วนราชการของเมืองพัทยาซึ่งมีตำแหน่งและอาวุโสสูงตามลำดับเป็นผู้รักษาราชการแทนมาตรา 55 มาตรา ๕๕ ปลัดเมืองพัทยาพ้นจากตำแหน่งในกรณีดังต่อไปนี้ (๑) สัญญาจ้างสิ้นอายุและไม่มีการต่ออายุสัญญาจ้างใหม่ (๒) ตาย (๓) ลาออกจากตำแหน่ง โดยยื่นใบลาออกต่อนายกเมืองพัทยาตามเงื่อนไขที่กำหนดในสัญญาจ้าง (๔) ขาดคุณสมบัติตามมาตรา ๕๑ หรือมีลักษณะต้องห้ามตามมาตรา ๕๒ (๕) กระทำการที่ผิดเงื่อนไขในสัญญาจ้างมาตรา 55 ซึ่งสัญญาจ้างระบุไว้ ให้ถือว่าสัญญาจ้างสิ้นสุดลง (๖) เมื่อนายกเมืองพัทยาบอกเลิกสัญญาจ้างด้วยความเห็นชอบจากสภาเมืองพัทยาตามเหตุที่ได้ระบุในสัญญาจ้างมาตรา 56 มาตรา ๕๖ รองปลัดเมืองพัทยาพ้นจากตำแหน่ง เมื่อ (๑) สัญญาจ้างสิ้นอายุและไม่มีการต่ออายุสัญญาจ้างใหม่ (๒) ตาย (๓) ลาออกจากตำแหน่ง โดยยื่นใบลาออกต่อปลัดเมืองพัทยา (๔) ขาดคุณสมบัติตามมาตรา ๕๑ หรือมีลักษณะต้องห้ามตามมาตรา ๕๒ (๕) กระทำการที่ผิดเงื่อนไขในสัญญาจ้าง ซึ่งสัญญาจ้างระบุไว้มาตรา 56 ให้ถือว่าสัญญาจ้างสิ้นสุดลง (๖) ปลัดเมืองพัทยาเลิกสัญญาจ้างตามเหตุที่ได้ระบุไว้ในสัญญาจ้าง (๗) ปลัดเมืองพัทยาพ้นจากตำแหน่งตามมาตรา ๕๕ ในกรณีที่รองปลัดเมืองพัทยาพ้นจากตำแหน่งตาม (๑) (๒) (๓) (๔) (๕) หรือ (๖) ปลัดเมืองพัทยาจะแต่งตั้งรองปลัดเมืองพัทยาจากผู้ซึ่งมีคุณสมบัติตามมาตรา ๕๑มาตรา 56 และไม่มีลักษณะต้องห้ามตามมาตรา ๕๒ แทนตำแหน่งที่ว่างก็ได้ รองปลัดเมืองพัทยาซึ่งได้รับแต่งตั้งแทนรองปลัดเมืองพัทยาที่พ้นจากตำแหน่ง ให้อยู่ในตำแหน่งได้ตามระยะเวลาของผู้ซึ่งตนแทนมาตรา 57 มาตรา ๕๗ ในกรณีที่ปลัดเมืองพัทยาพ้นจากตำแหน่ง ให้ผู้ว่าราชการจังหวัดแต่งตั้งหัวหน้าส่วนราชการของเมืองพัทยา ซึ่งมีตำแหน่งและอาวุโสสูงตามลำดับเป็นผู้รักษาการในตำแหน่งปลัดเมืองพัทยา ให้นายกเมืองพัทยาดำเนินการแต่งตั้งปลัดเมืองพัทยาตามมาตรา ๔๙มาตรา 57 ภายในสองเดือนนับแต่วันที่มีคำสั่งแต่งตั้งผู้รักษาการในตำแหน่งปลัดเมืองพัทยาตามวรรคหนึ่งมาตรา 3 หมวด ๓ การจัดระเบียบราชการของเมืองพัทยามาตรา 58 มาตรา ๕๘ เมืองพัทยาแบ่งส่วนราชการดังต่อไปนี้ (๑) สำนักปลัดเมืองพัทยา (๒) ฝ่ายหรือส่วนราชการที่เรียกชื่ออย่างอื่น การตั้ง การเปลี่ยนแปลง การยุบ การกำหนดอำนาจหน้าที่ของส่วนราชการ และของหัวหน้าส่วนราชการตามวรรคหนึ่ง ให้ทำเป็นประกาศกระทรวงมหาดไทยมาตรา 59 มาตรา ๕๙ สำนักปลัดเมืองพัทยามีอำนาจหน้าที่เกี่ยวกับราชการทั่วไปของเมืองพัทยาและราชการที่มิได้กำหนดให้เป็นหน้าที่ของฝ่ายหรือส่วนราชการใดโดยเฉพาะ มีหัวหน้าสำนักปลัดเมืองพัทยาเป็นหัวหน้าบังคับบัญชาและรับผิดชอบงานของสำนักปลัดเมืองพัทยาขึ้นตรงต่อปลัดเมืองพัทยามาตรา 60 มาตรา ๖๐ ฝ่ายหรือส่วนราชการที่เรียกชื่ออย่างอื่น มีอำนาจหน้าที่ตามที่ได้กำหนดไว้ให้เป็นหน้าที่ของฝ่ายหรือส่วนราชการนั้น โดยมีพนักงานเมืองพัทยาคนหนึ่งเป็นหัวหน้าบังคับบัญชาและรับผิดชอบในการปฏิบัติราชการมาตรา 61 มาตรา ๖๑ ในกรณีที่หัวหน้าสำนักปลัดเมืองพัทยา หรือหัวหน้าฝ่ายหรือส่วนราชการไม่อาจปฏิบัติหน้าที่ได้ ให้ปลัดเมืองพัทยาแต่งตั้งพนักงานเมืองพัทยาคนหนึ่งเป็นผู้รักษาราชการแทนมาตรา 62 มาตรา ๖๒ ให้เมืองพัทยามีพนักงานเมืองพัทยาได้ตามความจำเป็นเพื่อปฏิบัติราชการให้เป็นไปตามพระราชบัญญัตินี้ ระเบียบพนักงานเมืองพัทยาให้เป็นไปตามกฎหมายว่าด้วยระเบียบพนักงานเทศบาล โดยให้ถือว่าเมืองพัทยามีฐานะเทียบเท่าเทศบาลนครและปลัดเมืองพัทยามีอำนาจบังคับบัญชาเทียบเท่านายกเทศมนตรีมาตรา 63 มาตรา ๖๓ อำนาจในการสั่ง การอนุญาต การอนุมัติ หรือการปฏิบัติราชการที่ปลัดเมืองพัทยาจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติหรือคำสั่งใดหรือ มติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ข้อบัญญัติหรือคำสั่งนั้น หรือมติของคณะรัฐมนตรีในเรื่องนั้นมาตรา 63 มิได้กำหนดเรื่องการมอบอำนาจไว้เป็นอย่างอื่น ปลัดเมืองพัทยาจะมอบอำนาจโดยทำเป็นหนังสือให้รองปลัดเมืองพัทยาปฏิบัติราชการแทนปลัดเมืองพัทยาก็ได้ แต่ถ้าจะมอบให้หัวหน้าฝ่ายหรือส่วนราชการของเมืองพัทยา ให้ทำเป็นคำสั่งและประกาศให้ประชาชนทราบมาตรา 64 มาตรา ๖๔ ในระหว่างดำรงตำแหน่ง ให้ปลัดเมืองพัทยาและรองปลัดเมืองพัทยามีฐานะเป็นพนักงานเมืองพัทยา เว้นแต่ในสัญญาจ้างจะระบุไว้เป็นอย่างอื่นมาตรา 65 มาตรา ๖๕ ในกรณีที่มีความจำเป็นเพื่อประโยชน์แก่ราชการเมืองพัทยาที่จะต้องอาศัยข้าราชการ พนักงานหรือลูกจ้างของหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นมาปฏิบัติงานชั่วคราว ปลัดเมืองพัทยาอาจจะขอยืมตัวผู้นั้นไปช่วยปฏิบัติราชการของเมืองพัทยาเป็นการชั่วคราวโดยมีกำหนดเวลามาตรา 65 ก็ให้กระทำได้แต่ต้องทำความตกลงกับหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นนั้นก่อน เมื่อหมดความจำเป็นเมื่อใดให้รีบส่งตัวผู้นั้นคืนเจ้าสังกัดโดยพลัน ให้ถือว่าข้าราชการ พนักงานหรือลูกจ้างของหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นมาตรา 65 ผู้ได้รับแต่งตั้งดังกล่าวมีอำนาจหน้าที่เป็นพนักงานเมืองพัทยาตามพระราชบัญญัตินี้มาตรา 66 มาตรา ๖๖ ในการปฏิบัติหน้าที่ ให้พนักงานเมืองพัทยามีฐานะเป็นเจ้าพนักงานตามประมวลกฎหมายอาญามาตรา 4 หมวด ๔ อำนาจหน้าที่ของเมืองพัทยามาตรา 67 มาตรา ๖๗ ภายใต้บังคับแห่งบทบัญญัติของกฎหมาย เมืองพัทยามีอำนาจหน้าที่ดำเนินการในเขตเมืองพัทยาในเรื่องดังต่อไปนี้ (๑) การรักษาความสงบเรียบร้อย (๒) การส่งเสริมและรักษาคุณภาพสิ่งแวดล้อมและทรัพยากรธรรมชาติ (๓) การวางผังเมืองและการควบคุมการก่อสร้าง (๔)มาตรา 67 การจัดการเกี่ยวกับที่อยู่อาศัยและการปรับปรุงแหล่งเสื่อมโทรม (๕) การรักษาความสะอาดของถนน ทางเดิน และที่สาธารณะ (๖) การกำจัดมูลฝอยและสิ่งปฏิกูล (๗) การจัดให้มีน้ำสะอาดหรือการประปา (๘) การจัดให้มีและควบคุมตลาด ท่าเทียบเรือ และที่จอดรถ (๙) การควบคุมอนามัยในร้านจำหน่ายอาหาร โรงมหรสพ และสถานบริการอื่นมาตรา 67 (๑๐) การควบคุมและส่งเสริมกิจการท่องเที่ยว (๑๑) หน้าที่อื่นตามที่กฎหมายระบุเป็นหน้าที่ของเทศบาลนคร หรือของเมืองพัทยามาตรา 68 มาตรา ๖๘ เมืองพัทยาอาจให้บริการแก่เอกชน ประชาชน หน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่น โดยมีค่าตอบแทนได้เมื่อบริการนั้นโดยปกติเป็นบริการที่มีค่าตอบแทน การประกอบการพาณิชย์ของเมืองพัทยาให้ตราเป็นข้อบัญญัติมาตรา 68 การประกอบกิจการใดที่เมืองพัทยามีรายได้หรือผลพลอยได้อันเกิดจากการกระทำตามอำนาจหน้าที่ จะไม่ตราเป็นข้อบัญญัติก็ได้มาตรา 69 มาตรา ๖๙ เมืองพัทยาอาจดำเนินกิจการนอกเขตเมืองพัทยา เมื่อ (๑) การนั้นจำเป็นต้องทำและเป็นการที่เกี่ยวเนื่องกับกิจการที่ดำเนินตามอำนาจหน้าที่ที่อยู่ภายในเมืองพัทยา หรือเป็นประโยชน์แก่เมืองพัทยา (๒) ได้รับความเห็นชอบจากสภาเมืองพัทยา และ (๓) ได้รับความยินยอมจากท้องถิ่นที่จะเข้าไปดำเนินการมาตรา 70 มาตรา ๗๐ เมื่อมีกิจการใดที่อยู่นอกเขตเมืองพัทยา แต่มีผลกระทบกระเทือนต่อความสงบ ความเป็นระเบียบเรียบร้อย หรือความปลอดภัยของราษฎรในเขตเมืองพัทยา ปลัดเมืองพัทยาอาจเสนอให้ผู้ว่าราชการจังหวัดแต่งตั้งคณะกรรมการเพื่อพิจารณาปัญหาดังกล่าวร่วมกันระหว่างเมืองพัทยากับหน่วยการปกครองท้องถิ่นที่เกี่ยวข้องมาตรา 70 ในกรณีที่ผู้ว่าราชการจังหวัดพิจารณาเห็นชอบด้วยกับข้อเสนอของปลัดเมืองพัทยาตามวรรคหนึ่ง ให้ผู้ว่าราชการจังหวัดแต่งตั้งคณะกรรมการตามที่เสนอ และเมื่อคณะกรรมการได้พิจารณาและมีมติอย่างใดแล้ว ให้เสนอผู้ว่าราชการจังหวัดสั่งการให้เมืองพัทยาและหน่วยการปกครองท้องถิ่นที่เกี่ยวข้องดำเนินการให้เป็นไปตามคำสั่งมาตรา 71 มาตรา ๗๑ เมืองพัทยาอาจทำร่วมกับบุคคลอื่นโดยก่อตั้งบริษัทซึ่งเป็นนิติบุคคล ตลอดจนถือหุ้นในบริษัทดังกล่าวได้ เมื่อ (๑) บริษัทนั้นมีวัตถุประสงค์เฉพาะกิจการอันเป็นสาธารณูปโภค (๒) เมืองพัทยาต้องถือหุ้นเป็นมูลค่าเกินร้อยละห้าสิบของทุนที่บริษัทนั้นจดทะเบียนไว้ ในกรณีที่มีเมืองพัทยา หน่วยราชการมาตรา 71 หน่วยงานของรัฐ รัฐวิสาหกิจ หรือหน่วยการปกครองท้องถิ่นถือหุ้นอยู่ในบริษัทเดียวกัน ให้นับหุ้นที่ถือนั้นรวมกัน (๓) สภาเมืองพัทยามีมติให้ความเห็นชอบด้วยคะแนนเสียงไม่น้อยกว่ากึ่งหนึ่งของจำนวนสมาชิกทั้งหมดของสภา และ (๔) ได้รับอนุมัติจากรัฐมนตรีมาตรา 71 การเปลี่ยนแปลงจำนวนหุ้นที่เมืองพัทยาถืออยู่ในบริษัทซึ่งเป็นนิติบุคคลต้องได้รับอนุมัติจากสภาเมืองพัทยาและรัฐมนตรี ความใน (๑) และ (๒) ของวรรคหนึ่ง ไม่ใช้บังคับในกรณีที่บริษัทที่เมืองพัทยาร่วมก่อตั้งหรือถือหุ้นนั้นไม่มีเอกชนถือหุ้นอยู่ด้วยมาตรา 72 มาตรา ๗๒ ถ้ามีกิจการใดอยู่ภายในอำนาจหน้าที่ของเมืองพัทยาที่จะร่วมกับหน่วยราชการ หน่วยงานของรัฐ รัฐวิสาหกิจ หรือหน่วยการปกครองท้องถิ่นเพื่อให้เกิดประโยชน์อย่างยิ่งให้จัดตั้งเป็นองค์การขึ้น เรียกว่า สหการ มีฐานะเป็นนิติบุคคลและมีคณะกรรมการบริหารประกอบด้วยผู้แทนของเมืองพัทยา หน่วยราชการ หน่วยงานของรัฐมาตรา 72 รัฐวิสาหกิจหรือหน่วยการปกครองท้องถิ่นที่เกี่ยวข้อง แล้วแต่กรณี การจัดตั้งสหการจะทำได้โดยตราเป็นพระราชกฤษฎีกา โดยระบุชื่อ อำนาจหน้าที่และวิธีดำเนินงานไว้ และเมื่อจะยุบเลิกสหการให้ตราเป็นพระราชกฤษฎีกาโดยระบุวิธีจัดการทรัพย์สินไว้ด้วยมาตรา 5 หมวด ๕ ข้อบัญญัติมาตรา 73 มาตรา ๗๓ เมืองพัทยามีอำนาจตราข้อบัญญัติโดยไม่ขัดหรือแย้งต่อกฎหมายในกรณีอย่างใดอย่างหนึ่ง ดังต่อไปนี้ (๑) เพื่อปฏิบัติการให้เป็นไปตามอำนาจหน้าที่ของเมืองพัทยา (๒) เมื่อมีกฎหมายบัญญัติให้เมืองพัทยาตราข้อบัญญัติได้ (๓) การให้บริการโดยมีค่าตอบแทนตามมาตรา ๖๘ (๔) การพาณิชย์ตามมาตรา ๖๘ วรรคสองมาตรา 73 ในข้อบัญญัติตามวรรคหนึ่ง จะกำหนดโทษจำคุกและหรือโทษปรับผู้ละเมิดข้อบัญญัติไว้ด้วยก็ได้ แต่ห้ามมิให้กำหนดโทษจำคุกเกินหกเดือนและโทษปรับเกินหนึ่งหมื่นบาทมาตรา 74 มาตรา ๗๔ สมาชิกและปลัดเมืองพัทยามีสิทธิเสนอความคิดเห็นในการบริหารราชการเมืองพัทยาต่อสภาเมืองพัทยา ในกรณีที่สภาเมืองพัทยาพิจารณาเห็นชอบด้วยกับความคิดเห็นของสมาชิกหรือปลัดเมืองพัทยา และความคิดเห็นนั้นอยู่ในอำนาจหน้าที่ของเมืองพัทยาที่จะตราเป็นข้อบัญญัติได้มาตรา 74 ให้ปลัดเมืองพัทยาร่างข้อบัญญัติเสนอให้สภาเมืองพัทยาพิจารณาต่อไปมาตรา 75 มาตรา ๗๕ ปลัดเมืองพัทยาเป็นผู้เสนอร่างข้อบัญญัติตามมาตรา ๗๓ และมาตรา ๘๗ ต่อสภาเมืองพัทยามาตรา 76 มาตรา ๗๖ ภายในเจ็ดวันนับแต่วันที่สภาเมืองพัทยามีมติเห็นชอบด้วยกับร่างข้อบัญญัติใด ให้ปลัดเมืองพัทยาส่งร่างข้อบัญญัตินั้นให้ผู้ว่าราชการจังหวัดพิจารณา ผู้ว่าราชการจังหวัดต้องพิจารณาร่างข้อบัญญัตินั้นให้เสร็จและส่งคืนปลัดเมืองพัทยาภายในสิบห้าวันนับแต่วันได้รับร่างข้อบัญญัตินั้นมาตรา 76 ในกรณีที่ผู้ว่าราชการจังหวัดเห็นชอบด้วยกับร่างข้อบัญญัตินั้น ให้ปลัดเมืองพัทยาเสนอนายกเมืองพัทยาเพื่อลงชื่อและประกาศใช้บังคับเป็นข้อบัญญัติต่อไป แต่ถ้าผู้ว่าราชการจังหวัดไม่เห็นด้วยกับร่างข้อบัญญัตินั้น ให้ปลัดเมืองพัทยาเสนอสภาเมืองพัทยาเพื่อพิจารณาใหม่มาตรา 76 ในกรณีที่สภาเมืองพัทยามีมติยืนยันตามร่างข้อบัญญัติเดิมด้วยคะแนนเสียงไม่น้อยกว่าสิบเอ็ดเสียง ให้ปลัดเมืองพัทยาเสนอนายกเมืองพัทยาเพื่อลงชื่อและประกาศใช้บังคับเป็นข้อบัญญัติต่อไป แต่ถ้าสภาไม่ยืนยันหรือยืนยันตามร่างเดิมด้วยคะแนนเสียงน้อยกว่าสิบเอ็ดเสียง ให้ร่างข้อบัญญัตินั้นตกไปมาตรา 77 มาตรา ๗๗ ในกรณีฉุกเฉินหรือมีความจำเป็นรีบด่วนเกี่ยวกับการบริหารราชการเมืองพัทยา และไม่อาจเรียกประชุมสภาเมืองพัทยาให้ทันเวลาได้ ปลัดเมืองพัทยาอาจเสนอร่างข้อบัญญัติเพื่อให้นายกเมืองพัทยาลงชื่อและประกาศใช้เป็นข้อบัญญัติชั่วคราวได้ ทั้งนี้ เมื่อได้รับอนุมัติจากผู้ว่าราชการจังหวัดแล้วมาตรา 77 ในการประชุมสภาคราวต่อไป ปลัดเมืองพัทยาต้องนำข้อบัญญัติชั่วคราวเสนอต่อสภาเมืองพัทยาเพื่ออนุมัติ ถ้าสภาอนุมัติ ให้ข้อบัญญัติชั่วคราวนั้นใช้บังคับเป็นข้อบัญญัติได้ต่อไป ถ้าสภาไม่อนุมัติ ข้อบัญญัติชั่วคราวนั้นไม่มีผลใช้บังคับตั้งแต่วันที่สภาลงมติไม่อนุมัติ ทั้งนี้มาตรา 77 ไม่กระทบกระเทือนถึงกิจการที่ได้กระทำไประหว่างที่ใช้ข้อบัญญัติชั่วคราวนั้น ให้ปลัดเมืองพัทยาประกาศการไม่อนุมัติข้อบัญญัติชั่วคราวให้ประชาชนทราบโดยเร็วมาตรา 78 มาตรา ๗๘ นอกจากข้อบัญญัติว่าด้วยงบประมาณรายจ่ายตามมาตรา ๙๔ ข้อบัญญัติอื่นให้ใช้บังคับได้เมื่อได้ประกาศไว้โดยเปิดเผยที่ศาลาว่าการเมืองพัทยาแล้วสามวัน ยกเว้นข้อบัญญัติชั่วคราวตามมาตรา ๗๗ จะประกาศน้อยกว่าสามวันก็ได้มาตรา 78 หรือถ้ามีข้อความระบุไว้ในข้อบัญญัติหรือข้อบัญญัติชั่วคราวนั้นว่าจะให้ใช้บังคับเมื่อใดก็ให้เป็นไปตามนั้น แต่ต้องเป็นเวลาภายหลังวันประกาศไม่น้อยกว่าหนึ่งวันนับแต่วันประกาศวันแรกมาตรา 79 มาตรา ๗๙ ในกรณีที่อายุของสภาเมืองพัทยาสิ้นสุดลง หรือมีการยุบสภาเมืองพัทยา บรรดาร่างข้อบัญญัติที่สภาเมืองพัทยายังมิได้พิจารณาและที่ยังพิจารณาไม่เสร็จ ให้ตกไปมาตรา 80 มาตรา ๘๐ บรรดาความผิดต่อข้อบัญญัติเมืองพัทยา ถ้าปลัดเมืองพัทยาเห็นว่าผู้ต้องหาไม่ควรได้รับโทษจำคุกให้มีอำนาจเปรียบเทียบกำหนดค่าปรับได้ เมื่อผู้ต้องหาได้ชำระเงินค่าปรับตามจำนวนที่ปลัดเมืองพัทยากำหนด ภายในเจ็ดวันคดีนั้นเป็นอันเลิกกัน เงินค่าปรับตามวรรคหนึ่ง ให้เป็นรายได้ของเมืองพัทยามาตรา 6 หมวด ๖ รายได้และรายจ่ายมาตรา 81 มาตรา ๘๑ ภาษีบำรุงท้องที่ในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้นมาตรา 82 มาตรา ๘๒ ภาษีโรงเรือนและที่ดินในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้นมาตรา 83 มาตรา ๘๓ ภาษีป้ายสำหรับป้ายที่แสดงไว้ในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้นมาตรา 84 มาตรา ๘๔ อากรการฆ่าสัตว์และผลประโยชน์อื่นเนื่องในการฆ่าสัตว์ในเขตเมืองพัทยา ให้เมืองพัทยาจัดเก็บเป็นรายได้ของเมืองพัทยาตามกฎหมายว่าด้วยการนั้นมาตรา 85 มาตรา ๘๕ สำหรับน้ำมันเบนซินซึ่งสถานการค้าอยู่ในเขตเมืองพัทยา ให้เมืองพัทยามีอำนาจออกข้อบัญญัติเก็บภาษีบำรุงเมืองพัทยาได้ไม่เกินลิตรละห้าสตางค์มาตรา 86 มาตรา ๘๖ กิจการใดที่มีกฎหมายมอบหน้าที่ให้เทศบาลเป็นเจ้าหน้าที่ดำเนินการ ถ้ากิจการนั้นอยู่ในเขตเมืองพัทยา ให้เมืองพัทยาเป็นเจ้าหน้าที่ดำเนินการตามกฎหมายนั้น และบรรดาค่าใบอนุญาต ค่าธรรมเนียม ค่าปรับเนื่องในกิจการเช่นว่านั้น ให้เป็นรายได้ของเมืองพัทยามาตรา 87 มาตรา ๘๗ เมืองพัทยามีอำนาจออกข้อบัญญัติเพื่อเก็บภาษีอากรและค่าธรรมเนียมเพิ่มขึ้นไม่เกินร้อยละสิบของภาษีอากรและค่าธรรมเนียมประเภทใดประเภทหนึ่งหรือทุกประเภท ดังต่อไปนี้ (๑) ภาษีการค้าตามประมวลรัษฎากร ซึ่งสถานการค้าอยู่ในเขตเมืองพัทยา (๒) อากรมหรสพตามประมวลรัษฎากร ซึ่งสถานที่มหรสพอยู่ในเขตเมืองพัทยามาตรา 87 (๓) ค่าธรรมเนียมใบอนุญาตขายสุราตามกฎหมายว่าด้วยสุรา ซึ่งร้านขายสุราอยู่ในเขตเมืองพัทยา (๔) ค่าธรรมเนียมใบอนุญาตในการเล่นตามกฎหมายว่าด้วยการพนัน ซึ่งสถานที่เล่นการพนันอยู่ในเขตเมืองพัทยา ในการเสียภาษีอากรและค่าธรรมเนียมตามมาตรานี้ เศษของหนึ่งสตางค์ให้ปัดทิ้ง ภาษีอากรและค่าธรรมเนียมตามมาตรานี้มาตรา 87 ให้ถือเป็นภาษีอากรและค่าธรรมเนียมตามกฎหมายว่าด้วยการนั้น ๆมาตรา 88 มาตรา ๘๘ เมืองพัทยาจะมอบให้กระทรวงทบวงกรมซึ่งมีหน้าที่จัดเก็บภาษีอากรหรือค่าธรรมเนียมตามมาตรา ๘๑ มาตรา ๘๒ มาตรา ๘๓ มาตรา ๘๔ มาตรา ๘๕ มาตรา ๘๖ หรือมาตรา ๘๗ เรียกเก็บภาษีอากรหรือค่าธรรมเนียมเพื่อเมืองพัทยาก็ได้ ในกรณีเช่นนี้เมื่อได้หักค่าใช้จ่ายตามที่กำหนดในกฎกระทรวงแล้วมาตรา 88 ให้กระทรวงทบวงกรมนั้นส่งมอบให้แก่เมืองพัทยามาตรา 89 มาตรา ๘๙ ในการปฏิบัติตามมาตรา ๘๑ มาตรา ๘๒ มาตรา ๘๓ มาตรา ๘๔ มาตรา ๘๕ มาตรา ๘๖ หรือมาตรา ๘๗ ให้เมืองพัทยามีอำนาจแต่งตั้งเจ้าหน้าที่เพื่อปฏิบัติการและให้เจ้าหน้าที่ซึ่งได้รับแต่งตั้งมีอำนาจและหน้าที่ตามกฎหมายว่าด้วยการนั้น ในการบังคับเรียกเก็บภาษีค้างตามมาตรา ๘๑ มาตรา ๘๒ มาตรา ๘๓ มาตรา ๘๔ มาตรา ๘๕มาตรา 89 มาตรา ๘๖ หรือมาตรา ๘๗ ให้ปลัดเมืองพัทยามีอำนาจสั่งยึดและสั่งขายทอดตลาดทรัพย์สินของผู้ต้องรับผิดเสียภาษีอากรโดยมิต้องขอให้ศาลออกหมายยึดหรือสั่ง แต่ถ้าจะขายทอดตลาดต้องได้รับอนุญาตจากผู้ว่าราชการจังหวัด วิธียึดและขายทอดตลาดทรัพย์สินดังกล่าวในวรรคสองมาตรา 89 ให้ปฏิบัติตามประมวลกฎหมายวิธีพิจารณาความแพ่งโดยอนุโลม เงินที่ได้จากการขายทอดตลาดดังกล่าวแล้ว ให้หักค่าธรรมเนียมกับค่าใช้จ่ายในการยึดและขาย และเงินภาษีอากรค้าง ถ้ามีเงินเหลือให้คืนให้แก่เจ้าของทรัพย์สินมาตรา 90 มาตรา ๙๐ ภาษีและค่าธรรมเนียมรถยนต์หรือล้อเลื่อนที่จัดเก็บได้ในจังหวัดชลบุรี ให้ปันให้แก่เมืองพัทยาด้วย โดยให้ถือว่าเมืองพัทยาเป็นเทศบาลตามกฎหมายว่าด้วยการปันภาษีและค่าธรรมเนียมรถยนต์และล้อเลื่อนให้แก่เทศบาล สุขาภิบาล และองค์การบริหารส่วนจังหวัดมาตรา 91 มาตรา ๙๑ นอกจากรายได้ที่เมืองพัทยาพึงได้รับตามมาตราข้างต้นแล้ว เมืองพัทยาอาจมีรายรับดังต่อไปนี้ (๑) รายได้จากทรัพย์สินของเมืองพัทยา (๒) รายได้จากการสาธารณูปโภคของเมืองพัทยา (๓) รายได้จากการพาณิชย์ของเมืองพัทยา (๔) รายได้จากการจำหน่ายพันธบัตรเมื่อได้รับความเห็นชอบจากสภาเมืองพัทยามาตรา 91 และกระทรวงมหาดไทยและกระทรวงการคลังร่วมกัน และตราเป็นข้อบัญญัติแล้ว (๕) เงินกู้เมื่อได้รับความเห็นชอบจากสภาเมืองพัทยาและกระทรวงมหาดไทยแล้ว แต่ถ้าเป็นเงินกู้จากต่างประเทศ ต้องได้รับความเห็นชอบจากกระทรวงการคลังด้วย ทั้งนี้ ให้ตราเป็นข้อบัญญัติ (๖) เงินอุดหนุน (๗) เงินช่วยเหลือจากต่างประเทศมาตรา 91 องค์การต่างประเทศ หรือองค์การระหว่างประเทศ (๘) เงินช่วยเหลือและค่าตอบแทน (๙) เงินและทรัพย์สินอย่างอื่นที่มีผู้อุทิศให้ (๑๐) รายได้จากทรัพย์สินของแผ่นดินหรือรัฐวิสาหกิจที่ดำเนินการเพื่อมุ่งแสวงหากำไรในเมืองพัทยา ตามที่มีกฎหมายบัญญัติ (๑๑) รายได้อื่นตามที่มีกฎหมายบัญญัติให้เป็นของเมืองพัทยามาตรา 92 มาตรา ๙๒ เมืองพัทยาอาจมีรายจ่ายดังต่อไปนี้ (๑) เงินเดือน (๒) ค่าจ้างประจำ (๓) ค่าจ้างชั่วคราว (๔) ค่าตอบแทน (๕) ค่าใช้สอย (๖) ค่าวัสดุ (๗) ค่าครุภัณฑ์ (๘) ค่าที่ดินและสิ่งก่อสร้าง (๙) เงินอุดหนุน (๑๐) รายจ่ายตามข้อผูกพัน (๑๑) รายจ่ายอื่นตามที่กฎหมายบัญญัติมาตรา 92 หรือที่ระเบียบกระทรวงมหาดไทยหรือข้อบัญญัติกำหนดมาตรา 93 มาตรา ๙๓ การจ่ายเงินของเมืองพัทยา ให้เป็นไปตามที่ได้อนุญาตไว้ในข้อบัญญัติงบประมาณรายจ่ายประจำปี หรือข้อบัญญัติงบประมาณรายจ่ายเพิ่มเติม การจ่ายเงินซึ่งมิได้อนุญาตไว้ในข้อบัญญัติงบประมาณรายจ่าย ให้เป็นไปตามหลักเกณฑ์และวิธีการที่กำหนดไว้ในกฎหมาย กฎ ระเบียบ ข้อบังคับ หรือข้อบัญญัติว่าด้วยการนั้นมาตรา 94 มาตรา ๙๔ งบประมาณรายจ่ายประจำปีของเมืองพัทยา ต้องตราเป็นข้อบัญญัติ ในกรณีที่ข้อบัญญัติงบประมาณรายจ่ายประจำปีออกไม่ทันปีงบประมาณใหม่ ให้ใช้ข้อบัญญัติงบประมาณรายจ่ายประจำปีของปีก่อนนั้นไปพลางก่อน ในกรณีที่งบประมาณรายจ่ายประจำปีที่ตั้งไว้ไม่พอสำหรับการใช้จ่ายประจำปีงบประมาณมาตรา 94 หรือมีความจำเป็นที่จะต้องตั้งรายจ่ายขึ้นใหม่ระหว่างปีงบประมาณก็ดี ให้ตราเป็นข้อบัญญัติงบประมาณรายจ่ายเพิ่มเติมมาตรา 95 มาตรา ๙๕ ให้กระทรวงมหาดไทยออกระเบียบข้อบังคับว่าด้วยการคลัง การงบประมาณ การรักษาทรัพย์สิน การจัดหาประโยชน์จากทรัพย์สิน การพาณิชย์ การซื้อ การจ้าง และระเบียบอื่น ๆ เกี่ยวกับการเงินและทรัพย์สินของเมืองพัทยาขึ้นไว้มาตรา 7 หมวด ๗ การควบคุมมาตรา 96 มาตรา ๙๖ ภายในหนึ่งเดือนนับแต่วันสิ้นปีงบประมาณ ให้ปลัดเมืองพัทยาทำรายงานการรับจ่ายเงินประจำปีงบประมาณที่สิ้นสุดเสนอต่อสภาเมืองพัทยา และประกาศให้ประชาชนทราบ ณ ศาลาว่าการเมืองพัทยาเป็นเวลาไม่น้อยกว่าสิบห้าวันมาตรา 97 มาตรา ๙๗ ให้คณะกรรมการตรวจเงินแผ่นดินเป็นผู้ตรวจสอบการรับเงิน การจ่ายเงิน การบัญชี การเงิน และทรัพย์สินอื่น ๆ ของเมืองพัทยา เมื่อคณะกรรมการตรวจเงินแผ่นดินได้ตรวจสอบแล้ว ให้ทำรายงานผลการตรวจสอบเสนอปลัดเมืองพัทยาเพื่อเสนอสภาเมืองพัทยามาตรา 98 มาตรา ๙๘ บรรดาเรื่องที่เมืองพัทยาต้องเสนอไปยังรัฐมนตรีหรือกระทรวงมหาดไทยนั้น ให้ปลัดเมืองพัทยาเสนอผ่านผู้ว่าราชการจังหวัดและให้ผู้ว่าราชการจังหวัดทำความเห็นเสนอรัฐมนตรีหรือกระทรวงมหาดไทย แล้วแต่กรณีมาตรา 99 มาตรา ๙๙ ให้ผู้ว่าราชการจังหวัดมีอำนาจหน้าที่ควบคุมดูแลการปฏิบัติราชการของเมืองพัทยา เพื่อการนี้ ผู้ว่าราชการจังหวัดมีอำนาจสั่งสอบสวนข้อเท็จจริง หรือสั่งให้เมืองพัทยาชี้แจงแสดงความคิดเห็นเกี่ยวกับการปฏิบัติราชการของเมืองพัทยาได้มาตรา 100 มาตรา ๑๐๐ ในกรณีที่ผู้ว่าราชการจังหวัดเห็นว่าปลัดเมืองพัทยาปฏิบัติการในทางที่อาจนำมาซึ่งความเสียหายแก่เมืองพัทยา หรือกระทำการฝ่าฝืนต่อกฎหมาย กฎ ระเบียบ ข้อบังคับของกระทรวงมหาดไทย หรือข้อบัญญัติ และผู้ว่าราชการจังหวัดได้ชี้แจง แนะนำหรือตักเตือนแล้วแต่ปลัดเมืองพัทยาไม่ปฏิบัติตามมาตรา 100 ให้ผู้ว่าราชการจังหวัดรายงานให้รัฐมนตรีทราบเพื่อพิจารณาสั่งการตามที่เห็นสมควร แต่ในกรณีฉุกเฉินหรือจำเป็นรีบด่วนจะรอช้ามิได้ ให้ผู้ว่าราชการจังหวัดมีอำนาจออกคำสั่งระงับการปฏิบัติราชการของปลัดเมืองพัทยาไว้ก่อนได้ การกระทำของปลัดเมืองพัทยาที่ฝ่าฝืนคำสั่งของผู้ว่าราชการจังหวัดหรือรัฐมนตรี แล้วแต่กรณีมาตรา 100 ตามวรรคหนึ่ง ไม่มีผลผูกพันเมืองพัทยามาตรา 101 มาตรา ๑๐๑ ในกรณีที่ปลัดเมืองพัทยาเห็นว่าผู้ว่าราชการจังหวัดหรือรัฐมนตรีได้สั่งการตามมาตรา ๑๐๐ โดยมิชอบ ปลัดเมืองพัทยาจะนำเรื่องขึ้นฟ้องเป็นคดีต่อศาลปกครองเพื่อวินิจฉัยก็ได้ การฟ้องคดีตามวรรคหนึ่ง ต้องกระทำภายในหนึ่งเดือนนับแต่วันที่ได้รับคำสั่งมาตรา 102 มาตรา ๑๐๒ บรรดาอำนาจหน้าที่ของผู้ว่าราชการจังหวัดตามพระราชบัญญัตินี้ ถ้าผู้ว่าราชการจังหวัดพิจารณาเห็นสมควร จะทำหนังสือมอบอำนาจให้รองผู้ว่าราชการจังหวัด ปลัดจังหวัด หรือนายอำเภอบางละมุงปฏิบัติแทนก็ได้ และให้รายงานกระทรวงมหาดไทยทราบด้วยมาตรา 8 หมวด ๘ บทกำหนดโทษมาตรา 103 มาตรา ๑๐๓ ผู้ใดกระทำการอย่างใดอย่างหนึ่ง ดังต่อไปนี้ (๑) ไม่อำนวยความสะดวกตามสมควรแก่ลูกจ้างในอันที่จะใช้สิทธิเลือกตั้งหรือสมัครรับเลือกตั้ง (๒) นำสิ่งพิมพ์ตามกฎหมายว่าด้วยการพิมพ์ แผ่นประกาศ หรือสิ่งอื่นมาโฆษณาหาเสียงเลือกตั้งเพื่อประโยชน์ของผู้สมัครรับเลือกตั้งภายในเขตที่กำหนดห้าม (๓)มาตรา 103 โฆษณาที่เป็นคุณหรือเป็นโทษแก่ผู้สมัครรับเลือกตั้งภายในเขตที่กำหนดหรือใช้เครื่องขยายเสียง หรือทำเสียงอื่นใดที่เป็นการรบกวนหรือเป็นอุปสรรคแก่การเลือกตั้งไม่ว่าจะกระทำในหรือนอกเขตดังกล่าว (๔) ขาย จำหน่าย จ่าย แจก หรือจัดเลี้ยงสุราทุกชนิดในเขตเลือกตั้งในวันเลือกตั้ง (๕)มาตรา 103 กระทำการใดเพื่อประโยชน์แห่งการเลือกตั้ง ในลักษณะที่เป็นคุณหรือเป็นโทษแก่ผู้สมัครหรือช่วยเหลือในการเลือกตั้งด้วยประการใด ๆ โดยที่ตนเป็นบุคคลซึ่งมิได้มีสัญชาติไทย เว้นแต่การกระทำนั้นเป็นการช่วยราชการหรือเป็นการประกอบอาชีพตามปกติโดยสุจริตของผู้นั้น (๖) ไม่ปฏิบัติตามคำสั่งของกรรมการตรวจคะแนนมาตรา 103 ซึ่งสั่งให้ออกไปจากเขตเลือกตั้งเพราะเหตุที่ได้กระทำตนเป็นที่ขัดขวางหรือรบกวนกิจการเลือกตั้ง หรือจะทำความไม่เรียบร้อยขึ้นในที่เลือกตั้ง (๗) ลงคะแนนหรือพยายามลงคะแนนมากกว่าหนึ่งแห่ง (๘) จงใจกระทำด้วยประการใดให้บัตรเลือกตั้งชำรุดหรือเสียหายหรือให้เป็นบัตรเลือกตั้งที่เสียมาตรา 103 หรือกระทำด้วยประการใดแก่บัตรเลือกตั้งที่เสียให้เป็นบัตรเลือกตั้งที่ใช้ได้ (๙) เรียกหรือรับ ให้ ขอให้ หรือรับว่าจะให้ทรัพย์สินหรือผลประโยชน์สำหรับตนเองหรือผู้อื่นเพื่อจะลงหรือให้ลงคะแนนเลือกตั้ง หรืองดเว้นหรือให้งดเว้นไม่ลงคะแนนเลือกตั้ง (๑๐) เปิด ทำลาย ทำให้เสียหาย ทำให้เปลี่ยนสภาพมาตรา 103 ทำให้ไร้ประโยชน์หรือลักพาไปซึ่งหีบบัตรเลือกตั้งหรือบัตรเลือกตั้งโดยไม่มีอำนาจโดยชอบด้วยกฎหมาย (๑๑) จงใจกระทำการใดเพื่อขัดขวางหรือหน่วงเหนี่ยวมิให้ผู้เลือกตั้งไป ณ ที่เลือกตั้ง หรือเข้าไป ณ ที่ลงคะแนนหรือมิให้ไปถึง ณ ที่ดังว่านั้น ภายในกำหนดเวลาที่จะลงคะแนนเลือกตั้งได้โดยไม่มีอำนาจโดยชอบด้วยกฎหมายมาตรา 103 (๑๒) ทำเครื่องสังเกตโดยทุจริตด้วยวิธีใด ๆ ไว้ที่บัตรเลือกตั้ง (๑๓) กระทำโดยทุจริตให้ปรากฏด้วยวิธีใดอันเป็นการลวงผู้เลือกตั้งให้สำคัญผิดเกี่ยวกับเลขหมายประจำตัวของผู้สมัครรับเลือกตั้งคนใดหรือของตนเองในกรณีที่ตนเป็นผู้สมัครรับเลือกตั้งด้วย (๑๔)มาตรา 103 ใช้บัตรเลือกตั้งซึ่งมิใช่บัตรที่รับมอบให้ลงคะแนนหรือนำบัตรเลือกตั้งที่ไม่ใช้ลงคะแนนออกไปจากที่เลือกตั้ง (๑๕) ลงคะแนนหรือพยายามลงคะแนนเลือกตั้งโดยรู้อยู่แล้วว่าตนไม่มีสิทธิเลือกตั้งหรือไม่มีสิทธิลงคะแนนเลือกตั้งในหน่วยเลือกตั้งนั้น หรือได้พยายามลงบัตรเลือกตั้งหรือแสดงบัตรประจำตัวประชาชนมาตรา 103 หรือสิ่งที่ใช้แทนบัตรประจำตัวประชาชนที่มิได้มีไว้สำหรับตนหรือที่ทำปลอมแปลงขึ้นเพื่อลงคะแนนเลือกตั้ง (๑๖) นำบัตรเลือกตั้งใส่ในหีบบัตรเลือกตั้งหรือกระทำการใด ๆ ในบัญชีรายชื่อผู้เลือกตั้งแสดงว่ามีผู้มาแสดงตนเพื่อลงคะแนนโดยผิดจากความจริง หรือกระทำการใดๆ อันเป็นเหตุให้มีบัตรเลือกตั้งเพิ่มขึ้นจากความจริงมาตรา 103 ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ และให้ศาลเพิกถอนสิทธิเลือกตั้งมีกำหนดเวลาสิบปีด้วยมาตรา 104 มาตรา ๑๐๔ ผู้มีหน้าที่ดำเนินการในการเลือกตั้งผู้ใดกระทำการอย่างใดอย่างหนึ่งดังต่อไปนี้ (๑) จงใจนับบัตรเลือกตั้งหรือคะแนนในการเลือกตั้งให้ผิดพลาดไปจากความจริงหรือรวมคะแนนให้ผิดไป (๒) กระทำด้วยประการใดโดยมิได้มีอำนาจกระทำได้โดยชอบด้วยกฎหมายให้บัตรเลือกตั้งชำรุดหรือเสียหาย หรือเป็นบัตรเสีย (๓)มาตรา 104 กระทำด้วยประการใดแก่บัตรเลือกตั้งที่เสียเพื่อให้เป็นบัตรเลือกตั้งที่ใช้ได้ หรืออ่านบัตรเลือกตั้งให้ผิดไปจากความจริง หรือทำรายงานการเลือกตั้งไม่ตรงความจริง (๔) จงใจไม่ปฏิบัติหน้าที่ หรือกระทำการอันใดเพื่อขัดขวางมิให้การเป็นไปตามกฎหมายหรือระเบียบว่าด้วยการเลือกตั้งของกระทรวงมหาดไทยมาตรา 104 ต้องระวางโทษจำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ และให้ศาลเพิกถอนสิทธิเลือกตั้งมีกำหนดเวลาสิบปีด้วยมาตรา 105 มาตรา ๑๐๕ ข้าราชการ พนักงานเมืองพัทยา หรือสมาชิกผู้ใดใช้อำนาจในตำแหน่งหน้าที่โดยมิชอบด้วยกฎหมาย เป็นคุณหรือเป็นโทษแก่ผู้สมัครรับเลือกตั้งผู้ใด ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับและให้ศาลเพิกถอนสิทธิเลือกตั้งมีกำหนดเวลาสิบปีด้วยบทเฉพาะกาลมาตรา 106 มาตรา ๑๐๖ ให้โอนบรรดากิจการ ทรัพย์สิน หนี้ สิทธิ และเงินงบประมาณของสุขาภิบาลนาเกลือ และขององค์การบริหารส่วนจังหวัดชลบุรีในส่วนที่อยู่ในเขตเมืองพัทยา ในวันที่พระราชบัญญัตินี้ใช้บังคับไปเป็นของเมืองพัทยามาตรา 107 มาตรา ๑๐๗ ให้บรรดาพนักงานและลูกจ้างของสุขาภิบาลนาเกลือ ข้าราชการส่วนท้องถิ่นและลูกจ้างขององค์การบริหารส่วนจังหวัดชลบุรี ซึ่งปฏิบัติราชการประจำอยู่ในเขตเมืองพัทยา แต่ไม่รวมถึงข้าราชการส่วนจังหวัดซึ่งปฏิบัติราชการประจำ ณ ที่ทำการอำเภอบางละมุงในวันที่พระราชบัญญัตินี้ใช้บังคับมาตรา 107 เป็นพนักงานหรือลูกจ้างของเมืองพัทยา แล้วแต่กรณีมาตรา 108 มาตรา ๑๐๘ บรรดาข้อบังคับสุขาภิบาล คำสั่ง และประกาศของสุขาภิบาลนาเกลือและข้อบัญญัติจังหวัดชลบุรี คำสั่งและประกาศขององค์การบริหารส่วนจังหวัดชลบุรีซึ่งใช้บังคับอยู่ในวันที่พระราชบัญญัตินี้ใช้บังคับ ให้คงใช้บังคับในเขตเมืองพัทยาต่อไปเท่าที่ไม่ขัดหรือแย้งกับพระราชบัญญัตินี้มาตรา 108 จนกว่าจะมีข้อบัญญัติตามพระราชบัญญัตินี้ใช้แทนมาตรา 109 มาตรา ๑๐๙ ในวาระเริ่มแรกแต่ไม่เกินสองปีนับแต่วันที่พระราชบัญญัตินี้ใช้บังคับ ให้สภาเมืองพัทยาประกอบด้วยสมาชิกซึ่งรัฐมนตรีแต่งตั้งมีจำนวนสิบเจ็ดคนและให้รัฐมนตรีดำเนินการแต่งตั้งสมาชิกให้แล้วเสร็จภายในสามสิบวัน ในการแต่งตั้งสมาชิกตามวรรคหนึ่งมาตรา 109 ให้รัฐมนตรีพิจารณาแต่งตั้งจากบุคคลซึ่งประกอบอาชีพหรือธุรกิจอยู่ในเมืองพัทยา จำนวนไม่น้อยกว่ากึ่งหนึ่งของจำนวนสมาชิกทั้งหมด ให้นำบทบัญญัติว่าด้วยคุณสมบัติ ลักษณะต้องห้าม และการสิ้นสุดของสมาชิกภาพของสมาชิกประเภทที่สอง มาใช้บังคับแก่สมาชิกตามวรรคหนึ่งโดยอนุโลมมาตรา 110 มาตรา ๑๑๐ ในวาระเริ่มแรกแต่ไม่เกินสองปีนับแต่วันที่พระราชบัญญัตินี้ใช้บังคับ ให้เมืองพัทยามีปลัดเมืองพัทยาคนหนึ่งซึ่งแต่งตั้งโดยรัฐมนตรี และให้รัฐมนตรีดำเนินการแต่งตั้งปลัดเมืองพัทยาให้แล้วเสร็จภายในสิบห้าวัน ปลัดเมืองพัทยาตามวรรคหนึ่ง ให้ได้รับยกเว้นเกี่ยวกับคุณสมบัติตามมาตรา ๕๑ (๑) (๒) และ (๓)มาตรา 110 และลักษณะต้องห้ามตามมาตรา ๕๒ (๗) และมิให้นำมาตรา ๕๐ วรรคหนึ่งและวรรคสอง มาใช้บังคับแก่ปลัดเมืองพัทยามาตรา 111 มาตรา ๑๑๑ เมื่อพ้นหกเดือนนับแต่วันที่พระราชบัญญัตินี้ใช้บังคับ มิให้นำกฎหมายว่าด้วยลักษณะปกครองท้องที่ในส่วนที่เกี่ยวกับกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบล และสารวัตรกำนัน มาใช้บังคับในเมืองพัทยามาตรา 112 มาตรา ๑๑๒ เมื่อพ้นหกเดือนนับแต่วันที่พระราชบัญญัตินี้ใช้บังคับ ให้บุคคลซึ่งเป็นกำนัน ผู้ใหญ่บ้าน ผู้ช่วยผู้ใหญ่บ้าน แพทย์ประจำตำบลและสารวัตรกำนัน พ้นจากตำแหน่งหน้าที่ในเขตเมืองพัทยามาตรา 112 และให้ปลัดเมืองพัทยามีอำนาจหน้าที่เช่นเดียวกับกำนันและผู้ใหญ่บ้านที่บัญญัติไว้ในกฎหมายว่าด้วยลักษณะปกครองท้องที่หรือกฎหมายอื่น แล้วแต่กรณีมาตรา 113 มาตรา ๑๑๓ ในระหว่างที่กระทรวงมหาดไทยยังมิได้ออกระเบียบหรือข้อบังคับตามความในพระราชบัญญัตินี้ ให้นำระเบียบหรือข้อบังคับกระทรวงมหาดไทยว่าด้วยการนั้น ๆ ซึ่งใช้บังคับแก่เทศบาลนครมาใช้บังคับแก่เมืองพัทยาโดยอนุโลมมาตรา 114 มาตรา ๑๑๔ ในระหว่างที่ยังไม่มีศาลปกครอง ให้ผู้มีสิทธิฟ้องคดีต่อศาลปกครองยื่นฟ้องคดีต่อศาลจังหวัด และถ้าเป็นการฟ้องคดีตามมาตรา ๒๙ ให้คำพิพากษาของศาลจังหวัดเป็นที่สุดผู้รับสนองพระบรมราชโองการ พลเอก เกรียงศักดิ์ ชมะนันทน์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากเขตสุขาภิบาลนาเกลือ อำเภอบางละมุง จังหวัดชลบุรี ได้เจริญก้าวหน้าในทางเศรษฐกิจอย่างรวดเร็ว และเป็นสถานที่พักตากอากาศที่มีชื่อเสียงที่สุดแห่งหนึ่งของประเทศ มีนักท่องเที่ยวทั้งชาวไทยและชาวต่างประเทศนิยมมาพักผ่อนจึงทำรายได้ให้แก่ประเทศเป็นจำนวนมาก การที่ท้องถิ่นนี้ได้เจริญก้าวหน้าอย่างรวดเร็วเช่นนี้ได้ก่อให้เกิดปัญหาทางสังคม สิ่งแวดล้อม การผังเมืองและการควบคุมการก่อสร้างอาคารพร้อมกันด้วย ซึ่งปัญหาเหล่านี้ไม่เกี่ยวข้องเฉพาะกับประชาชนในท้องถิ่นเท่านั้น แต่ยังมีผลกระทบเกี่ยวโยงไปถึงผลประโยชน์และรายได้ของชาติโดยเฉพาะในเรื่องการส่งเสริมอุตสาหกรรมท่องเที่ยวอีกด้วย จึงจำเป็นอย่างยิ่งที่จะต้องมีการร่วมมือกันหาทางแก้ไขปัญหาดังกล่าวโดยรีบด่วน และโดยที่รัฐบาลได้พิจารณาเห็นว่า ในปัจจุบันการปกครองท้องถิ่นในรูปสุขาภิบาลไม่เหมาะสมกับท้องถิ่นแห่งนี้หลายประการ สมควรจัดระเบียบการปกครองในท้องถิ่นนี้ใหม่ให้เหมาะสมกับภาวะเศรษฐกิจและสังคม และเพื่อให้สามารถแก้ไขปัญหาของท้องถิ่นได้อย่างมีประสิทธิภาพ ขณะเดียวกันได้คำนึงถึงหลักแห่งการปกครองตนเองโดยให้ประชาชนในท้องถิ่นได้มีส่วนร่วมในการปกครองตามหลักการปกครองในระบอบประชาธิปไตยอีกด้วย จึงจำเป็นต้องตราพระราชบัญญัตินี้ขึ้นพระราชกำหนดแก้ไขเพิ่มเติมพระราชบัญญัติระเบียบบริหารราชการเมืองพัทยา พ.ศ. ๒๕๒๑ พ.ศ. ๒๕๒๓มาตรา 2 มาตรา ๒ พระราชกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 9 มาตรา ๙ ให้รัฐมนตรีว่าการกระทรวงมหาดไทยรักษาการตามพระราชกำหนดนี้หมายเหตุ :- เหตุผลในการประกาศใช้พระราชกำหนดฉบับนี้ คือ โดยที่บทบัญญัติของกฎหมายว่าด้วยระเบียบบริหารราชการเมืองพัทยาเกี่ยวกับคุณสมบัติของผู้มีสิทธิเลือกตั้งและผู้มีสิทธิสมัครรับเลือกตั้ง ยังไม่สอดคล้องกับรัฐธรรมนูญตามมาตรา ๑๘๒ วรรคสามที่กำหนดให้ผู้สมัครรับเลือกตั้งอย่างน้อยต้องเป็นผู้มีสัญชาติไทยโดยการเกิด และหากผู้นั้นมีบิดาเป็นคนต่างด้าว ก็ต้องมีคุณสมบัติตามที่กำหนดไว้ในกฎหมายว่าด้วยการเลือกตั้งสมาชิกสภาผู้แทนราษฎรอีกด้วย สมควรแก้ไขเพิ่มเติมกฎหมายว่าด้วยระเบียบบริหารราชการเมืองพัทยาเป็นการด่วนเพื่อให้มีการเลือกตั้งสมาชิกสภาเมืองพัทยาขึ้นแทนสมาชิกสภาเมืองพัทยาที่ได้รับแต่งตั้งซึ่งสมาชิกภาพจะสิ้นสุดลงตามบทเฉพาะกาลในวันที่ ๒๘ พฤศจิกายน ๒๕๒๓ และจะต้องทำการเลือกตั้งสมาชิกสภาเมืองพัทยาดังกล่าวอย่างช้าภายในสองเดือนนับแต่วันที่สมาชิกภาพสิ้นสุดลงตามที่กฎหมายกำหนดไว้ในการนี้หากจะรอการแก้ไขกฎหมายว่าด้วยระเบียบบริหารราชการเมืองพัทยาไว้จนกว่าจะเปิดสมัยประชุมรัฐสภาย่อมไม่ทันต่อเหตุการณ์ เพราะเมืองพัทยาเป็นสถานที่ส่งเสริมการท่องเที่ยวซึ่งทำรายได้ให้แก่ประเทศชาติอย่างมากหากไม่สามารถทำการเลือกตั้งสมาชิกสภาเมืองพัทยาโดยมีคุณสมบัติสอดคล้องกับรัฐธรรมนูญเพื่อเข้าไปบริหารงานเมืองพัทยาโดยเร็วได้ย่อมส่งผลกระทบกระเทือนต่อความปลอดภัยของประเทศและความมั่นคงทางเศรษฐกิจของประเทศ จึงจำเป็นต้องตราพระราชกำหนดนี้